***Proposta de Resolució conjunta de la direcció general d'Inclusió Educativa, la direcció general de Personal Docent i la direcció general de Funció Pública, on s’estableix el protocol de suport, assessorament i acompanyament al personal dels centres educatius davant agressions produïdes per l’exercici de les seues funcions***

Índex

DISPOSICIONS GENERALS

Primer. Objectiu i àmbit d’aplicació

Segon. Definicions.

I FASES

Tercer. Detecció i comunicació de la incidència

Quart. Primeres actuacions

II. ACTUACIONS

Cinqué. Direcció del centre educatiu

Sisé. Persona agredida

Seté. Inspecció d’Educació

Huité. Direcció territorial d’Educació

Nové. Direcció General de Personal Docent

Desé. Advocacia de la Generalitat

Onzé. Oficina de la Generalitat d’Assistència a les Víctimes del Delicte

III. SEGUIMENT

La Constitució Espanyola al seu article 27, estableix com a dret fonamental el dret a l’educació per a tots. Aquest dret es fa efectiu pels poders públics mitjançant entre altres agents, pel professorat. A més a l’article 15, queda consagrat el dret a la vida i a la integritat física i moral de totes les persones.

L’article 40.2 encomana als poders públics, com un dels principis rectors de la política social i econòmica, vetlar per la seguretat i higiene en el treball.

La Llei 31/1995, de 8 de novembre, de prevenció de Riscos Laborals i les disposicions de desenvolupament o complementàries, promouen la necessitat d’aplicació de mesures de desenvolupament de les activitats per a la prevenció de riscos derivats del treball.

L' Organització Mundial de la Salut adopta en el seu informe mundial de 2002 sobre violència i salut, la definició de violència ocupacional com aquella que està constituïda per incidents en els quals els treballadors pateixen abusos, amenaces o atacs en circumstàncies relacionades amb el seu treball, incloent-hi el trajecte d'anada i tornada, que col·loquen en perill, implícitament o explícitament, la seua seguretat, el seu benestar o la seua salut.

La Llei Orgànica 2/2006, de 3 de maig, d’Educació, dins del capítol IV relatiu al reconeixement, suport i valoració del professorat al seu article 104, disposa que les Administracions educatives vetlaran perquè el professat reba el tracte, la consideració i el respecte d'acord amb la importància social de la seua tasca. A més, aquestes, prestaran una atenció prioritària a la millora de les condicions en què el professorat realitza el seu treball i a l'estímul d'una creixent consideració i reconeixement social de la funció docent. D’altra banda, l’article 105, determina que correspon a les Administracions educatives, adoptar les mesures oportunes per garantir la deguda protecció i assistència jurídica al professorat.

Tanmateix, a l’article 124, relatiu a les normes d'organització, funcionament i convivència, regula que seran les Administracions educatives les que establisquen els protocols d'actuació enfront d'indicis d'assetjament escolar, ciberassetjament, assetjament sexual, violència de gènere i qualsevol altra manifestació de violència, així com els requisits i les funcions que ha d'exercir el coordinador o coordinadora de benestar i protecció, que s'ha de designar en tots els centres educatius independentment de la seua titularitat.

D’acord amb aquest marc normatiu es dicta la Llei 15/2010, de 3 de desembre, de la Generalitat, d’Autoritat del Professorat, o s’estipulen com a drets del professorat entre altres :

* A ser respectats, rebre un tracte adequat i ser valorats per la comunitat educativa, i per la societat en general, en l'exercici de les seves funcions.
* Desenvolupar la seua funció docent en un ambient educatiu adequat, on siguen respectats els seus drets, especialment el seu dret a la integritat física i moral.
* Protecció jurídica adequada de les seues funcions docents.

Els adduïts drets tenen així mateix, reconeixement tant al Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, a la Llei 4/2021, de 16 d'abril, de la Funció Pública Valenciana, i a l’article 550 de la Llei Orgànica 10/1995, de 23 de novembre, del Codi Penal, quan s’estableix com a actes d'atemptat contra els funcionaris públics, els comeses contra els funcionaris docents que es troben en l'exercici de les funcions pròpies del seu càrrec, o amb ocasió d'elles.

L’article 7 de la llei 15/2010 d’Autoritat del professorat estableix així mateix que, l’Administració educativa adoptarà les mesures oportunes per a garantir l'adequada defensa jurídica i protecció en els procediments que se siguen davant qualsevol ordre jurisdiccional, a conseqüència de l'exercici legítim de les seues funcions o càrrecs públics, en els termes establits a l'article 11 de la Llei 10/2005, de 9 de desembre, d'Assistència Jurídica a la Generalitat.

L’article 11 de la Llei 10/2005, l'Advocat de la Generalitat podrà assumir l'assistència lletrada de les autoritats i el personal al servei de la Generalitat, en aquells casos en què haguessen estat objecte d'una acció il·lícita manifesta i greu, en ocasió de l'acompliment dels seus càrrecs, funcions o ocupacions.

L'article 8 de la Llei 15/2010, estableix l’obligatorietat de reparar el dany en els casos d' agressió física o moral al professorat i les actuacions a realitzar per part de les direccions dels centres públics i la titularitat dels centres privats concertats.

L’article 18 del Decret 195/2022, d’11 de novembre, del Consell, d’igualtat i convivència en el sistema educatiu valencià, considera com a conductes greument perjudicials per a la convivència l’ús de la intimidació o la violència, les agressions, les ofenses greus, l’abús sexual i els actes d’odi, o els que atempten greument contra el dret a la intimitat, a l’honor, a la mateixa imatge o a la salut dels membres de la comunitat educativa.

Tanmateix, els articles 44 i 46 del Decret 195/2022, inclouen com a drets del professorat entre altres el dret a la defensa jurídica en els procediments que pogueren derivar-se de l’exercici legítim de les seues funcions, en els termes establits en la normativa vigent i la consideració d’autoritat pública, segons s’estableix en la Llei 15/2010, de 3 de desembre, de la Generalitat, d’autoritat del professorat.

Per al personal d’administració i serveis i del personal no docent d’atenció educativa, l’article 46 del Decret 195/2022, inclou el dret la defensa jurídica en els procediments que pogueren derivar-se de l’exercici legítim de les seues funcions, en els termes establits en la normativa vigent.

La disposició transitòria del Decret 195/200, disposa que mentre no es desenvolupe la normativa que desplega aquest decret, es mantindran en vigor les disposicions relatives als protocols d’actuació i intervenció davant de supòsits de violència escolar amb conseqüències greument perjudicials per a la convivència en els centres, recollits en l’Ordre 62/2014, de 28 de juliol, de la Conselleria d’Educació, Cultura i Esport, per la qual s’actualitza la normativa que regula l’elaboració dels plans de convivència en els centres educatius de la Comunitat Valenciana i s’estableixen els protocols d’actuació i intervenció davant de supòsits de violència escolar.

Per tant, cal revisar i adequar els protocols reflectits als annexos de l’Ordre 62/2014, de 28 de juliol, de la Conselleria d’Educació, Cultura i Esport, per la qual s’actualitza la normativa que regula l’elaboració dels plans de convivència en els centres educatius de la Comunitat Valenciana i s’estableixen els protocols d’actuació i intervenció davant de supòsits de violència escolar.

D’acord amb les competències atribuïdes pel Decret 173/2020, de 30 d’octubre, del Consell, d’aprovació del Reglament orgànic i funcional de la Conselleria d’Educació, Cultura i Esport, a la Direcció General de Personal Docent i a la Direcció General d’Inclusió Educativa, i pel Decret 172/2020, de 30 d’octubre, del Consell, d’aprovació del Reglament orgànic i funcional de la Conselleria de Justícia, Interior i Administració Pública, resolem

**DISPOSICIONS GENERALS**

***Primer****. Objectiu i àmbit d’aplicació*

Aquesta resolució té com a objectiu, desenvolupar el protocol de suport, assessorament i acompanyament personal dels centres docents públics no universitaris de la Comunitat Valenciana front a les agressions que puguen patir en l’exercici de les seues funcions

També serà d’aplicació a la resta de persones que presten serveis en els centres educatius sempre que mantinguen una relació laboral o funcionarial amb la Generalitat

Aquest protocol es podrà aplicar davant les conductes ocorregudes dins del recinte escolar en horari lectiu, durant la realització de les activitats complementàries o extraescolars , durant la prestació dels serveis complementaris de transport i menjador escolar o en el desenvolupament de les funcions administratives, a més d'en o amb ocasió del treball.

***Segon****. Definicions.*

1. Es considera agressió qualsevol acció il·lícita física o verbal manifesta i greu, de caràcter amenaçant, intimidatòria i assetjant, produïda en el centre de treball, incloent la violència digital, i a conseqüència de l’exercici de les seues funcions que vaja en contra dels drets del personal docent, no docent d’atenció educativa o d’administració o serveis en l'exercici de les seues funcions i en compliment d’allò que especifica en l’article 4 de la Llei 15/2010, d’Autoritat del Professorat, i l’article 76.g de la Llei 4/2021, de 16 d’abril, de la Funció Pública Valenciana.

2. S’entén per acció il·lícita manifesta i greu, la comissió de fets que estiguen tipificats com a delicte o falta que done lloc a responsabilitat civil extracontractual.

3. La tendència a associar la violència amb l'agressió física amb amenaça s'ha de superar i s'han d'incloure també altres conductes susceptibles de violentar i intimidar com és la violència digital, la qual genera conseqüències emocionals i socials per a qui la pateix

4. Es considerarà violència digital a l’entorn escolar, als actes d'assetjament, fustigació, amenaces, insults, vulneració de dades i informació privada, divulgació de dades apòcrifs, missatges d'odi, difusió de contingut sexual sense consentiment, textos, fotografies, vídeos i/o assumptes personals o altres impressions gràfiques o sonores.

**I. FASES**

***Tercer****. Detecció i comunicació de la incidència*

Qualsevol membre de la comunitat educativa que estiga al corrent d’una agressió que tinga per objecte el personal docent i no docent d’atenció educativa o d’administració de serveis en el cas de centres de titularitat de la Generalitat i personal docent dels centres privats concertats, té l’obligació de comunicar-ho a la direcció del centre o, en cas d’absència, a un altre membre de l’equip directiu.

***Quart****. Primeres actuacions*

1. Davant qualsevol agressió física al personal del centre educatiu es procedirà a prestar auxili i ajudar a contindre la situació per part del personal present en el moment.

En cas que la situació de violència es mantinga, a pesar dels intents de dissuadir a la persona agressora, es passarà a reclamar ajuda immediata als cossos i forces de seguretat, bé siga la Policia local, Policia nacional o Guàrdia civil perquè es persone en el centre educatiu. Aquesta actuació serà realitzada preferentment per personal de l’equip directiu.

2. Davant agressió física, el personal agredit es dirigirà al Centre de salut de referència o Hospital pròxim, acompanyat d’algun membre de l’equip directiu del centre educatiu o, en funció de la gravetat de les agressions, es telefonarà al servei d’urgències ambulatòries perquè el personal sanitari preste el servei i valore la situació en el propi centre educatiu. En qualsevol cas se sol·licitarà un informe o part de lesions el qual formarà part d l’expedient administratiu.

3. Així mateix, si els fets que són objecte de l’agressió poden ser constitutius de delicte o de falta, es podrà presentar una denúncia davant del Ministeri fiscal, del Jutjat de guàrdia, o en qualsevol dependència de les Forces i Cossos de Seguretat de l’Estat.

**II. ACTUACIONS**

***Cinqué****.* ***Direcció del centre educatiu***

1. Davant situacions d’agressió, i realitzades les primeres actuacions d’auxili i suport, la direcció del centre educatiu gravarà immediatament el fet al Registre PREVI d’ÍTACA per a informar a la inspecció d’educació de zona i informarà la persona agredida sobre les actuacions que pot realitzar reflectides a l’apartat b).

2. La direcció del centre educatiu, recavarà la informació necessària relativa als fets ocorreguts i emetrà en un informe dins de les 24 h següents immediatament posteriors a l’agressió. Aquest informe recollirà la informació següent:

* Professional agredit
* Identificació de la persona agressora
* Testimonis
* Persona tutora en cas que l’agressió haja estat comesa per un alumne o alumna.
* Altres professionals que tinguen relació amb la situació d’agressió de caràcter testimonial.
* Actuacions immediates realitzades en el centre educatiu per preservar la seguretat de la persona agredida.

3. En cas que la persona agressora siga alumnat del centre educatiu, la direcció del centre educatiu aplicarà les mesures d’abordatge educatiu davant les conductes greument perjudicials per a la convivència reflectides a l’article 19 del Decret 195/2022, d'11 de novembre, del Consell, d’igualtat i convivència en el sistema educatiu valencià informant dels fets a les famílies o representants legals.

4. En cas que la persona agredida siga la direcció del centre educatiu, el membre de l’equip directiu que s’haja determinat prèviament realitzarà  les actuacions que li corresponen expressament a la direcció del centre educatiu.

5. La direcció del centre informarà la Comissió d’igualtat i convivència del Consell escolar preservant en tot moment la protecció de dades.

***Sisé****.* ***Persona agredida***

Davant l’agressió la persona agredida podrà realitzar les accions següents:

1. Formular denúncia, comunicant dita circumstància a la direcció del centre educatiu per al seu coneixement.

2. Així mateix, es podrà dirigir a l’Oficina d’Assistència a les Víctimes del Delicte de la Generalitat per sol·licitar assessorament i/o suport jurídic psicològic o assistencial.

3. En relació als danys materials que es pogueren haver produït, el personal empleat públic podrà acudir a la via de responsabilitat patrimonial de l’Administració en els termes previstos en la normativa d’aplicació.

4. Podrà estimar la presentació de sol·licitud d’assistència jurídica davant la direcció territorial d’educació de referència. La sol·licitud d’assistència jurídica contindrà la informació següent:

* Dades personals de la persona interessada, telèfon de contacte.
* Relat dels fets i tots els elements de prova de què es disposen i que servisquen per a confirmar aquells, amb citació de testimonis i, si és possible, dels seus relats dels fets.
* Així mateix, anirà acompanyada de la denúncia presentada.
* Informe d’assistència mèdica o part de lesions, si n’hi ha,
* Certificat de la direcció, que confirme si els fets denunciats estan relacionats amb l’exercici de la funció o càrrec de la persona sol·licitant.

5. Atès que les agressions patides per un empleat públic en l'exercici del seu treball, es consideren accident de treball o, l'empleat públic agredit podrà acudir bé a la Mútua d'accidents de treball i malalties professionals, si és del Règim General de la Seguretat Social o als Serveis Sanitaris que li corresponga si pertany a algun dels règims administratius , demanant un comunicat de lesions, si n'hi haguera.

6. La persona agredida, podrà sol·licitar davant la direcció territorial d’educació de referència l’adaptació o canvi de lloc per motius de salut si així es valora per part del facultatiu mèdic.

***Seté****.* ***Inspecció d’Educació***

Una vegada informada per la direcció del centre educatiu, la inspecció d’educació assessorarà la direcció del centre educatiu sobre les possibilitats d’actuació i elaborarà els informes requerits d’ofici o a requeriment dels diferents òrgans de l’Administració.

***Huité****.* ***Direcció territorial d’Educació***

La Direcció territorial d’educació de referència rebrà la sol·licitud d’assistència jurídica remesa per la direcció del centre i requerir els informes corresponents tant a la direcció del centre educatiu com a la inspecció d’educació traslladant tota la documentació a la Direcció General de personal.

***Nové****.* ***Direcció General de Personal Docent***

La Direcció General de Personal Docent, a la vista de la documentació remesa per qui sol·licite assistència jurídica, emetrà, com a superior jeràrquic, l’informe a què es refereix l’article 11.2 de la Llei 10/2005, de 9 de desembre, d’Assistència Jurídica a la Generalitat.

L’esmentat informe indicarà si es compleixen els requisits previstos en la Llei 10/2005 perquè la persona sol·licitant puga rebre l’assistència de l’Advocacia Generalitat. La direcció general de Personal Docent traslladarà totes les actuacions fetes a l’Advocacia de la Generalitat i durà a terme les actuacions complementàries que considere necessàries.

***Desé****.* ***Advocacia de la Generalitat***

L’Advocacia de la Generalitat general, de conformitat amb el que disposa l’article 11.2 de la Llei 10/2005, de 9 de desembre, d’Assistència Jurídica a la Generalitat, prendrà l’acord que corresponga i el comunicarà a la persona interessada.  
La facultat concedida a la persona interessada per aquest article no menyscaba el seu dret a designar advocat que l’assistisca o a sol·licitar que aquest li siga designat d’ofici, segons l’article 12.3 de l’esmentada Llei 10/2005.

***Onzé****.* ***Oficina de la Generalitat d’Assistència a les Víctimes del Delicte***

1. D’acord amb el que es refereix a l’apartat 3.3 d’aquesta resolució, la persona agredida pot disposar d’assessorament jurídic i assistència psicològica adreçant-se a l’Oficina de la Generalitat d’Assistència a les Víctimes del Delicte de la Generalitat

2. L’Oficina d’Assistència a les Víctimes presta assistència a les persones agredides independentment del lloc de la comissió de l’agressió i del lloc de residència de la víctima des de l’àmbit jurídic com psicològic i assistencial.

Es pot accedir a l’estructura territorial de les Oficines de Denúncies i Assistència a les Víctimes a l’enllaç:

https://oficinavictimas.gva.es/va/red-de-oficinas de la Conselleria de Justícia, Interior i administració pública

**III. SEGUIMENT**

Amb l’objectiu de fer el seguiment de l’aplicació del protocol, es constituirà una Comissió de seguiment integrada per:

* 1 persona designada per la direcció general en matèria de Personal Docent.
* 1 persona designada per la direcció general en matèria d’Inclusió Educativa.
* 1 persona designada per la direcció general de Funció Pública.
* 3 persones designades per cadascuna de les direccions territorials d’Educació .
* 1 persona per part de les organitzacions sindicals amb representació de la Mesa Sectorial d’educació i Mesa sectorials de Funció Pública, proposades per la mateixa organització sindical a aquesta comissió, i a proposta del personal representat es designaran es designaran persones titulars i suplents.
* 1 persona tècnica de la direcció general que assumisca la presidència de la comissió de seguiment que actuarà com a persona secretària.

Tanmateix es designarà personal suplent.

La comissió de seguiment podrà funcionar amb subcomissions depenent del perfil de personal. Cada subcomissió estarà integrada pel personal designat per les direccions generals referenciades i pels representants sindicals respectius de les Meses Sectorials.

A les reunions de la comissió de seguiment hi podrà assistir, a nivell d’assessorament, un tècnic de prevenció de riscos laborals prèvia convocatòria específica per part de la presidència.

La presidència de la Comissió de seguiment serà assumida de manera per les persones representants de les direccions generals implicades de manera rotatòria.